《贺毅刚中长老住承天禅寺诗二首 其二》
元代·成廷圭

海上东来转法轮，祖衣传久色逾新。携将天目山中雨，洒向蛾逾石上尘。

行道要从无佛处，开堂须著有缘人。等閒拈出菩提子，百草千花不当春。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。